‘૧૯૬૭માં ડૉ. બર્નાર્ડે પ્રથમ હાર્ટ ટ્રાન્સપ્લાન્ટ પાર પાડ્યું ત્યાર પછીના દાયકાઓમાં આ ક્ષેત્રે મેડિકલ સાયન્સ ઘણું આગળ વધ્યું. એકવીસમી સદીમાં મુંબઈ જેવા શહેરમાં હૃદયનું રિપ્લેસમેન્ટ અશક્ય કે નવાઈભર્યું ન ગણાય...’ નીમાએ કથન સાંધ્યું, ‘દીકરીને બચાવવાનો આ અંતિમ ઉપાય અજમાવવા મા-બાપ તૈયાર હતાં, કાર્ડિયાક સજ્ર્યન તરીકે ડૉ. ત્રિવેદીને પોતાના કસબમાં વિશ્વાસ હતો, છતાં પોસ્ટ સર્જરી રિસ્ક્સથી ઉષાના પેરન્ટ્સને વિગતે માહિતગાર કરવાનું પણ તે ચૂક્યા નહોતા...’ થોડું અટકી તેણે આગળ ચલાવ્યું.